**Répcelak Város Önkormányzata Képviselő-testületének 26/2023.(XI.24.) önkormányzati rendelete**

**a lakások és helyiségek bérletéről szóló 20/2023.(IX.1.) önkormányzati rendelete módosításáról**

Répcelak Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében és a 34. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és e) pontjában, valamint Magyarország helyi önkormányzatairól szóló 2011. évi CLXXXIX. Törvény 13. § (1) bekezdés 9. pontjában meghatározott feladatkörében eljárva a következőket rendeli el:

**1. §**

A lakások és helyiségek bérletéről szóló 20/2023. (IX. 1.) önkormányzati rendelet 2. melléklete az 1. melléklet szerint módosul.

**2. §**

Ez a rendelet 2024. január 1-jén lép hatályba.

Répcelak, 2023. november 23.

Szabó József dr. Kiss Julianna

polgármester jegyző

Záradék:

A rendelet kihirdetve: Répcelak, 2023. november 24-én.

dr. Kiss Julianna sk.

jegyző

„1. melléklet a 26/2023.(XI.24.) önkormányzati rendelethez

2. melléklet a 20/2023.(IX.1.) önkormányzati rendelethez

1. A lakások és helyiségek bérletéről szóló 20/2023. (IX. 1.) önkormányzati rendelet 2. mellékletében foglalt táblázat „Szociális körülmények alapján” sora és „Közfeladatok ellátása, szakember ellátás javítása érdekében” sora helyébe a következő rendelkezések lépnek:

„

| ***Bérleti jelleg*** | ***Komfortfokozat*** | ***Lakbér mértéke Ft/m2)*** |
| --- | --- | --- |
| Szociális körülmények alapján | komfortos | 460.-Ft/m2/hó |
| Közfeladatok ellátása, szakember ellátás javítása érdekében | komfortos | 460.-Ft/m2/hó |

”

2. A lakások és helyiségek bérletéről szóló 20/2023. (IX. 1.) önkormányzati rendelet 2. mellékletében foglalt táblázat a következő „Lakásgazdálkodási érdekből, piaci alapon” sorral egészül ki:

„

| ***Bérleti jelleg*** | ***Komfortfokozat*** | ***Lakbér mértéke Ft/m2)*** |
| --- | --- | --- |
| Lakásgazdálkodási érdekből, piaci alapon | komfortos | 1.380.-Ft/m2/hó |

”